nahid-hub/BLUGE-bengali-wikipedia-section-title-prediction huggingface dataset:
বেলো ইউনিভার্সিটি অব শিকাগোতে পড়াশুনা শুরু করলেও তিনি নর্থ-ওয়েস্টার্ন ইউনিভার্সিটিতে চলে যান। মূলত সাহিত্য বিষয়ে পড়তে চাইলেও তিনি ইংরেজি বিভাগে ইহুদী-বিদ্বেষী মনোভাব বুঝতে পারেন।তাই সাহিত্যের পরিবর্তে তিনি নৃতত্ত্ব ও সমাজবিজ্ঞান বিষয়ে স্নাতক সম্পন্ন করেন। নৃতত্ত্ব বিষয়ে পড়াশুনা করার ফলে তার লেখায় ও লেখার ধরনে নৃতত্ত্বের প্রভাব পড়ে। তার বিভিন্ন কাজে নৃতত্ত্ব বিষয়ক জ্ঞানের উল্লেখ পাওয়া যায়। কাছের বন্ধু এলান ব্লুমকে নিয়ে করা বেলোর বর্ণনাকে কে আরো স্পষ্টভাবে বর্ণনা করতে গিয়ে জন পোডরের্টজ বলেন- "বেলো এবং ব্লুম দুজনই বই এবং আইডিয়াকে ঠিক সেভাবেই গ্রহণ করতো, শ্বাস-প্রশ্বাসের সময় আমরা যেমন বাতাস গ্রহণ করি।" 
১৯৩০ এর দশকে বেলো ওয়ার্কস প্রোগ্রেস এডমিনিস্ট্রেশান রাইটার্স প্রোজেক্টর শিকাগো শাখায় যুক্ত ছিলেন, যেখানে রিচার্ড রাইট এবং নেলসন এলেগ্রেন এর মতো শিকাগোর ভবিষ্যত উদীয়মান সাহিত্যিকগণও সেখানে ছিলেন।তাদের অনেকেই ছিলেন উগ্রবাদী এবং যুক্ত্ররাষ্ট্রের কমিউনিস্ট পার্টীর সদস্য। অন্যদিকে বেলো ছিলেন ট্রটস্কি চেতনা ধারার। যেহেতু স্টালীনীয় ধারার লেখকের সংখ্যা সেখানে বেশি ছিলো- তাই বেলো সব সময়ই বিদ্রুপের শিকার হতো। 
সেনাবাহিনীতে নাম লেখানোর চেষ্টা করতে গিয়ে বেলো আবিষ্কার করেন ছোটবেলা থেকে তিনি এতোদিন যুক্তরাষ্ট্রে অবৈধভাবে বাস করছেন এবং এরপর ১৯৪১ সালে যুক্তরাষ্ট্রের বৈধ নাগরিকত্ব পান। মার্চেন্ট মেরিন বা নেভির সদস্যরা যুদ্ধের সময় নৌ পথে সৈনিক এবং প্রয়োজনীয় অস্ত্র ও মালামাল সরবরাহ করে। দ্বিতীয় বিশ্বযুদ্ধের সময় বেলো মার্চেন্ট মেরিন এ যোগ দেন। এখানে কর্তব্যপালনরত সময়ে ১৯৪৪ সালে তিনি তার প্রথম উপন্যাস ড্যাংলিং ম্যান রচনা করেন। 
১৯৪৬ সাল থেকে তিনি ইউনিভার্সিটি অব মিনেসোটায় শিক্ষকতা করেন। ১৯৪৭ সালের শুরুর দিকে তার দ্য ভিক্টিম উপন্যাসের প্রচারনার জন্য ৫৮ অরলিন স্ট্রীটের বিশাল একটি পুরনো বাড়িতে গিয়ে উঠেন। 
১৯৪৮ সালে গাগেনহিম ফেলোশিপ অর্জন করেন যা তাকে প্যারিস যাওয়ার সুযোগ এনে দেয়। ১৯৫৩ সালে প্যারিসে তিনি "দ্য এডভেঞ্চার অব অগি মার্চ" উপন্যাস রচনা শুরু করেন।সমালোচকরা তার পিকারেস্ক উপন্যাসের সাথে সতেরো শতকের স্প্যানিশ ক্ল্যাসিক "ডোন কিক্সোট" এর সাদৃশ্য খুজে পান।
কথাবার্তার ভিতর দিয়ে কাহিনী এগিয়ে চললেও দ্য এডভেঞ্চার অব অগি মার্চর দার্শনিক ঢঙ্গের জন্য এটি ঠিকই বেলোকে একজন প্রধান লেখক হিসেবে প্রতিষ্ঠিত করে। 
১৯৫৮ সালে বেলো আবার ইউনিভার্সিটি অব মিনেসোটার শিক্ষকতায় ফিরে আসেন। এসময় তিনি এবং তার স্ত্রী সাশা মনোবিজ্ঞান বিভাগের অধ্যাপক পল মিহ্ল এর কাছ থেকে মনো-চিকিৎসা গ্রহণ করেন। ১৯৬১ সালের স্প্রিং টার্মে তিনি ইউনিভার্সিটি অব পুয়ের্তো রিকো তে সৃজনশীল লেখা বিষয়ে পাঠদান করেন। উইলিয়াম কেনেডি ছিলো তার অন্যতম একজন ছাত্র, যিনি বেলোর কাছ থেকেই কল্পকাহিনী লেখার অনুপ্রেরণা পেয়েছিলেন।

সঠিক অনুচ্ছেদ শিরোনাম কোনটি?
titleA. শিক্ষা ও প্রারম্ভিক কর্মজীবন
titleB. ভিত্তি ও রচনাশৈলী
titleC. প্রারম্ভিক জীবন
titleD. ব্যক্তিগত জীবন
উত্তর: titleA
প্রত্যেক উপজেলার মতো বিরামপুরেও বাংলাদেশ সরকারের স্বাস্থ্য ও পরিবার কল্যাণ মন্ত্রণালয় একটি উপজেলা স্বাস্থ্য কমপ্লেক্স ও হাসপাতাল স্থাপন করে।
বিরামপুর উপজেলা স্বাস্থ্য কমপ্লেক্সের বর্তমান শয্যা সংখ্যা ৫০টি। ২০০৮ সালের ৮ জুন ৪ কোটি ৫১ লাখ টাকা ব্যয়ে স্বাস্থ্য কমপ্লেক্সকে ৩১ শয্যা থেকে ৫০ শয্যায় উন্নীত করার কার্যাদেশ দেয়া হয়। বিরামপুর উপজেলা স্বাস্থ্য কমপ্লেক্সের নতুন ভবনে রয়েছে ১৯ শয্যার একটি ওয়ার্ড, তিনটি অস্ত্রোপচার কক্ষ ও বিশেষজ্ঞ চিকিৎসক ও কর্মচারীদের জন্য পৃথক পৃথক নতুন আবাসিক ভবন নির্মাণ করা হয়েছে। এদিকে ১৯ শয্যায় বর্ধিত ভবন তৈরির পর ৫০ শয্যায় উন্নীত করা হলেও উদ্বোধন ও জনবল ছাড়া ৩১ শয্যার জনবল কাঠামো নিয়ে গত ২০ই জুলাই ২০১২ সালে স্বাস্থ্য ও পরিবার কল্যাণ মন্ত্রণালয় (বাংলাদেশ) হাসপাতাল-২ অধিশাখা নং স্বপকম/হাস-২/শাখা-১/২০০২(অংশ-২)/৬৯০ অনুসারে ৫০ শয্যার কার্যক্রম চালুর প্রশাসনিক অনুমোদন দিয়েছেন। কিন্তু জনসংকট, চিকিৎসা সরঞ্জামাদির অভাব, অর্থাৎ ১৯ শয্যার জনবল কাঠামোর মধ্যে কখনো টি এইচ, আর এম ও বিভিন্ন বিভাগের জুনিয়র কনসালটেন্টের সার্বক্ষণিক উপস্থিতি নিশ্চিত করা সম্ভব হয় না।

সঠিক অনুচ্ছেদ শিরোনাম কোনটি?
titleA. কর্মকর্তা
titleB. ইতিহাস
titleC. স্বাস্থ্যসেবা
titleD. বর্তমান পরিস্থিতি
উত্তর: titleD
চিকিৎসক জীবনের প্রথম দিকে জুঙ্গ "জটিল" এই শব্দটি উদ্ভাবন করেছিলেন এবং এর ধারণাটি বর্ণনা করেছিলেন। জুঙ্গ বলেছেন যে, তাঁর অবাধ যোগাযোগ এবং গ্যালভ্যানিক ত্বকের প্রতিক্রিয়া (গ্যালভানিক স্কিন রেসপন্স)র পরীক্ষাগুলির সময় তিনি এই ধারণাটি আবিষ্কার করেছিলেন। অন্যান্যদের মধ্যে ফ্রয়েড তাঁর ইডিপাস কমপ্লেক্সএ এই ধারণাটি নিয়েছিলেন। জটিলতাকে জুঙ্গের অনেকটাই মনে হয়েছিল মনস্তাত্ত্বিক জীবনের স্বায়ত্তশাসিত অংশ। এটি প্রায় যেন, জুঙ্গ এক স্বতন্ত্র ব্যক্তির মধ্যে আলাদা আলাদা ব্যক্তিত্বকে বর্ণনা করছেন, কিন্তু জটিলতা সম্পর্কে জুঙ্গের এই ব্যাখ্যাকে একাধিক ব্যক্তিত্বের ব্যাধি (মাল্টিপল পার্সোনালিটি ডিজঅর্ডার)র সাথে মেলানো ঠিক হবেনা।

জুঙ্গ মৌলিক আদর্শকে সর্বদা জটিলতার কেন্দ্রীয় গঠন কাঠামো হিসাবে দেখেছিলেন। উদাহরণস্বরূপ, একটি "নেতিবাচক জটিলতার উৎস"তে, "নেতিবাচক উৎসের" মৌলিক আদর্শটি সেই জটিলটির পরিচয়ের কেন্দ্রস্থল হিসাবে দেখা যাবে। বলা যায় যে, আমাদের মনস্তাত্ত্বিক জীবন সাধারণ মানুষের অভিজ্ঞতার উপর ভিত্তি করে তৈরি হয়। জুঙ্গ ইগোকে জটিলতা হিসেবে দেখেছেন। এই সম্বন্ধে ফ্রয়েড জার্মান ভাষায় আক্ষরিকভাবে "আমি" হিসাবে লিখেছিলেন, যা আসলে নিজের সচেতন অভিজ্ঞতা। যদি "আমি" জটিল হয়, এটির মৌলিক আদর্শের গঠন কী হতে পারে? জুঙ্গ, এবং অনেক জুঙ্গ বিশ্বাসী, একে "নায়ক" বলতে পারেন, যিনি সম্প্রদায় থেকে পৃথক হয়ে শেষ পর্যন্ত সম্প্রদায়টিকে আরও এগিয়ে নিয়ে যান।

সঠিক অনুচ্ছেদ শিরোনাম কোনটি?
titleA. অ্যানিমা (পুরুষের ব্যক্তিত্বের অবচেতন নারী সুলভ অংশ) ও অ্যানিমাস (নারীর ব্যক্তিত্বের অবচেতন পুরুষ সুলভ অংশ)
titleB. ক্রমবিকাশী
titleC. জটিলতা
titleD. সংক্ষিপ্ত বিবরণ
উত্তর: titleC
১৮৯৬ সালের গ্রীষ্মকালীন অলিম্পিক্‌সের আসরে বিজয়ী বা চ্যাম্পিয়ন প্রতিযোগীদেরকে স্বর্ণপদক প্রদান করা হয়নি। বিজয়ীকে রূপার পদক ও জলপাই পাতার মুকুট প্রদান করার মাধ্যমে সম্মানিত করা হয়েছিল। দ্বিতীয় স্থান অধিকারীকে তামা বা ব্রোঞ্জের পদক ও লরেল পাতার মুকুট প্রদান করা হয়। ১৯০০ সালে অধিকাংশ বিজয়ীকে পদকের পরিবর্তে কাপ কিংবা ট্রফি দেয়া হয়। পরবর্তীতে ১৯০৪ সালের গ্রীষ্মকালীন অলিম্পিকে প্রথম তিন স্থান অধিকারীকে স্বর্ণপদক, রৌপ্যপদক এবং ব্রোঞ্জপদক প্রদান করা হয়। এ ধারাটি পরবর্তীকালে বিভিন্ন ক্রীড়া প্রতিযোগিতায় অনুসরণ করা হয়। পদক হিসেবে স্বাগতিক দেশের টাকশাল বা কোষাগার থেকে প্রদানের দায়িত্ব অর্পণ করা হয়। ১৯২৮ গ্রীষ্মকালীন অলিম্পিক্‌সের আসর থেকে শুরু করে ১৯৬৮ গ্রীষ্মকালীন অলিম্পিক্‌সের আসর পর্যন্ত ফ্লোরেন্সে জন্মগ্রহণকারী বিখ্যাত চিত্রকর ও ভাস্কর গিউসেপ্পি ক্যাসিওলি'র অঙ্কিত নকশার একপার্শ্বে স্বাগতিক শহরের নাম ও অন্যপার্শ্বে অলিম্পিক চ্যাম্পিয়নের প্রতিকৃতি সম্বলিত পদকের প্রচলন ছিল। লক্ষ্যণীয় যে, ক্যাসিওলি'র অঙ্কিত নকশায় রোমানদের রঙ্গস্থলের দৃশ্য তুলে ধরা হয়েছে যা গ্রীক নাম থেকে উদ্ভূত। ১৯৭২ সালের গ্রীষ্মকালীন অলিম্পিক্‌স থেকে ২০০০ সালের গ্রীষ্মকালীন অলিম্পিক্‌স পর্যন্ত ক্যাসিওলি'র অঙ্কিত নকশায় অল্প পরিবর্তন করা হয়। কিন্তু সম্মুখ পার্শ্বের নকশা ২০০৪ সালের এথেন্স অলিম্পিকে পরিবর্তিত হয়।

শীতকালীন অলিম্পিকে এ পদক আরো ভিন্নতর হয়েছে। তবে, পাতলা তুষারের আবরণ পদকে তুলে ধরা হতো। পাশাপাশি স্বর্ণ এবং ব্রোঞ্জপদকগুলোকে সর্বদাই একই নকশা অনুসরণ করে প্রস্তুত করা হয়।

সঠিক অনুচ্ছেদ শিরোনাম কোনটি?
titleA. সামরিক ব্যবহার
titleB. প্রতিযোগিতা ক্ষেত্র
titleC. অলিম্পিক ক্রীড়া
titleD. দি ওপেন চ্যাম্পিয়নশীপ
উত্তর: titleC
চট্টগ্রাম শিল্পকলা একাডেমি মূলত সঙ্গীত, চারুকলা, নৃত্য, মঞ্চনাটক সহ বিবিধ সাংস্কৃতিক বিষয়ের চর্চা এবং বিকাশ ঘটানোর উদ্দেশ্যে প্রতিষ্ঠিত।

এই একাডেমি জেলাভিত্তিক প্রাতিষ্ঠানিক কর্মসূচি- প্রশিক্ষণ কার্যক্রম, পরীক্ষা পরিচালনা ছাড়াও বিভিন্ন সাংস্কৃতিক উৎসবের আয়োজন করে থাকে। যার মধ্যে আন্তর্জাতিক মাতৃভাষা দিবস, বাংলাদেশের স্বাধীনতা দিবস, বিজয় দিবস, বাংলা বর্ষ বিদায় ও বরণ অনুষ্ঠান, বসন্ত উৎসব, পৌষ মেলা, লোকজ সাংস্কৃতিক মেলা, জাতীয় শিশু দিবস, জাতীয় শোক দিবস, রবীন্দ্র জন্মজয়ন্তী, নজরুল জন্মজয়ন্তী, বিশ্বসঙ্গীত দিবস, বিশ্ব নাট্য দিবস, আন্তর্জাতিক নৃত্য দিবস, ঋতু ভিত্তিক সাংস্কৃতিক অনুষ্ঠান, বাৎসরিক চারুকলা প্রদর্শনী, আবৃত্তি উৎসব, নাট্য উৎসব, মুক্তিযুদ্ধ ভিত্তিক চলচ্চিত্র প্রদর্শনী, ত্রৈমাসিক সাংস্কৃতিক অনুষ্ঠান উল্লেখযোগ্য। এছাড়াও, গুণীজনদের জন্ম-মৃত্যু উদযাপনসহ বিভিন্ন সাংস্কৃতিক কর্মকাণ্ড পরিচালনা করে থাকে। প্রতিবছর এই একাডেমিতে বিভিন্ন নাট্যউৎসব আয়োজিত হয়ে থাকে।

সঠিক অনুচ্ছেদ শিরোনাম কোনটি?
titleA. প্রশিক্ষণ কার্যক্রম
titleB. ইতিহাস
titleC. চট্টগ্রাম জেলা শিল্পকলা একাডেমি সম্মাননা
titleD. কার্যক্রম
উত্তর: titleD
দক্ষিণ-পূর্ব লন্ডনে ৩ বছর বাদে আর্সেনালের বাকি সময় কেটেছে ম্যানর গ্রাউন্ডে। ৩ বছর তারা ছিল ইনভিক্টা গ্রাউন্ডে। ম্যানর গ্রাউন্ড শুরুতে ছিল একটি সাধারণ খেলার মাঠ। পরবর্তীকালে ১৮৯৩-এর সেপ্টেম্বরে নিজের প্রথম লীগ ম্যাচ খেলার আগে কর্তৃপক্ষ মাঠে দর্শক-গ্যালারি স্থাপন করে। এই মাঠেই কাটে তাদের পরবর্তী ২০ বছর। তারপর ১৯১৩ সালে তারা দক্ষিণ লন্ডনে নতুন আস্তানা গড়ে।

এরপর ১৯১৩ সাল থেকে মে, ২০০৬ সাল পর্যন্ত ক্লাবটি ছিলআর্সেনাল স্টেডিয়ামে যা সাধারণত হাইবারি নামে পরিচিত। স্টেডিয়ামটির নকশা করেছেন তৎকালীন বিখ্যাত ফুটবল স্থপতি আর্কিবাল্ড লেইচ। নকশা ছিল সেই সময়কার ইংল্যান্ডের অন্য সকল মাঠের অণুরূপ। তিনদিকে খোলা গ্যালারি এবং একদিকে আশ্রয় শিবির। ১৯৩০ সালে মাঠে বিশাল আকারের পরিবর্তন আনা হয়। পূর্ব এবং পশ্চিম দিকে নতুন আর্ট ডেকো, নর্থ ব্যাংক এবং ক্লক এন্ড গ্যালারির ছাদ তৈরি করা হয়। তখন মাঠটি ৬০,০০০ দর্শক ধারণ ক্ষমতা সম্পন্ন ছিল। ১৯৯০ সাল পর্যন্ত মাঠটিতে সর্বোচ্চ ৫৭,০০০ দর্শক খেলা দেখতে পারত। পরে টেইলর রিপোর্ট এবং প্রিমিয়ার লীগের নিয়ম অনুসারে কর্তৃপক্ষ সম্পূর্ণ গ্যালারিতে আসন স্থাপন করতে বাধ্য হয়। ধারণ ক্ষমতা তখন নেমে আসে ৩৮,৪১৯ জনে। ধারণ ক্ষমতা আরও কমে যায় যখন চ্যাম্পিয়ন্‌‌স লীগের ম্যাচ আয়োজন করার জন্য অতিরিক্ত বিজ্ঞাপন মঞ্চ তৈরি করা হয়। ১৯৯৮-১৯৯৯, ১৯৯৯-২০০০ এই দুই মরশুমে আর্সেনাল চ্যাম্পিয়ন্‌স লীগের ম্যাচগুলোর জন্য ৭০,০০০ ধারণ ক্ষমতাসম্পন্ন ওয়েম্বলি স্টেডিয়াম ব্যবহার করেছিল। হাইবারি স্টেডিয়ামের সম্প্রসারণ এর আশেপাশের জায়গার মালিকদের বিরোধিতার ফলে সম্ভব ছিলনা যা ছিল ক্লাবটির সর্বোচ্চ রাজস্ব আদায়ের পথে একটি বিরাট বাধা। এতসব সীমাবদ্ধতার কথা চিন্তা করে আর্সেনাল ১৯৯৯ সালে ৬০,০০০ আসন সংখ্যাবিশিষ্ট অ্যাশবুর্টন (পরবর্তীকালে এমিরেট্‌স স্টেডিয়াম) তৈরি করার পরিকল্পনা হাতে নেয়। আর্থিক কারণে শুরুতে নির্মাণ কাজ ধীর গতিতে এগোলেও ২০০৬ সালে স্টেডিয়ামটির নির্মাণ কাজ শেষ হয়। স্টেডিয়ামটির নামকরণ করা হয় তাদের স্পন্সর এমিরেট্‌সের নামে যাদের সাথে ক্লাবটি ইংরেজ ক্লাব ফুটবল ইতিহাসের রেকর্ড ১০০ মিলিয়ন পাউন্ডের চুক্তি করে। এই চুক্তির ফলে ২০১২ সাল পর্যন্ত অফিসিয়ালি স্টেডিয়ামটির নাম থাকবে এমিরেট্‌স স্টেডিয়াম এবং ২০১৩-১৪ ফুটবল মৌসুম পর্যন্ত ক্লাবটির শার্টে লেখা থাকবে ফ্লাই এমিরেট্‌স।

২০০০ সাল থেকে আর্সেনালের প্রশিক্ষণ কেন্দ্র হার্টফোর্ডশায়ারের সেনলিতে। এর আগে ব্যবহৃত হত ইউনিভার্সিটি কলেজ লন্ডনের ছাত্র ইউনিয়নের প্রশিক্ষণ কেন্দ্র। তারও আগে ১৯৬১ সাল পর্যন্ত হাইবারি। আন্ডারহিল নামের সেই স্টেডিয়ামটি এখনও আর্সেনাল ফুটবল ক্লাবের অতিরিক্ত খেলোয়াড়দের ম্যাচ খেলার জন্য ব্যবহার করা হয়। বর্তমানে স্টেডিয়ামটি "বার্নেট ফুটবল ক্লাবের" মালিকানাধীন।

সঠিক অনুচ্ছেদ শিরোনাম কোনটি?
titleA. জনপ্রিয় সংস্কৃতিতে আর্সেনাল
titleB. ইতিহাস
titleC. ক্রেস্ট
titleD. স্টেডিয়াম
উত্তর: titleD
ম্যানিংয়ের কর্মকাণ্ডের জন্য যুক্তরাষ্ট্রেই তার পক্ষে দাঁড়িয়েছেন অনেকে। ২০০৩ সালে ইরাকে মার্কিন আগ্রাসনের প্রতিবাদে যুক্তরাষ্ট্রের পররাষ্ট্র মন্ত্রণালয়ের ঊর্ধ্বতন কর্মকর্তার পদ থেকে পদত্যাগ করেন কর্নেল অ্যান রাইট। তিনি বলেছেন, ওবামা প্রশাসন ম্যানিংয়ের সঙ্গে যা করেছে, সেটি আইনের লঙ্ঘন। তার সঙ্গে গুয়ানতানামো কারাগারের বন্দীদের মতো আচরণ করা হচ্ছে। ম্যানিংয়ের পক্ষে সোচ্চার হয়েছে যুক্তরাষ্ট্রের মানবাধিকার সংগঠনগুলোও। মেরিল্যান্ডের ফোর্ট মিডে তার মামলার শুনানি চলছে। ম্যানিংয়ের সুবিচার করার জন্য তারা ফোর্ট মিডের সামনে বিক্ষোভ মিছিল করেছে। 
সঠিক অনুচ্ছেদ শিরোনাম কোনটি?
titleA. বর্ষসেরা ব্যক্তি
titleB. অভিযোগ
titleC. উইকিলকসে তথ্য ফাঁস
titleD. পক্ষ অবলম্বন
উত্তর: titleD
না বাচক নঞ্ অব্যয় (না, নেই, নাই, নয়) পূর্বে বসে যে তৎপুরুষ সমাস হয়, তাকে নঞ্ তৎপুরুষ সমাস বলে। যেমন: ন আচার= অনাচার, ন কাতর= অকাতর। এরূপ- অনাদর, নাতিদীর্ঘ, নাতিখর্ব, অভাব, বেতাল ইত্যাদি।

খাঁটি বাংলায় অ, আ, না কিংবা অনা হয়। যেমন: ন কাল= অকাল বা আকাল। এরূপ- আধোয়া, নামঞ্জুর, অকেজো, অজানা, অচেনা, আলুনি, নাছোড়, অনাবাদী, নাবালক ইত্যাদি।

না- বাচক অর্থ ছাড়াও বিশেষ বিশেষ অর্থে নঞ্ তৎপুরুষ সমাস হতে পারে। যেমন: ন বিশ্বাস= অবিশ্বাস (বিশ্বাসের অভাব), ন লৌকিক= অলৌকিক (ভিন্নতা), ন কেশা= অকেশা (অল্পতা), ন সুর= অসুর (বিরোধ), ন কাল= অকাল (অপ্রশস্ত), ন ঘাট= অঘাট (মন্দ)। এরূপ- অমানুষ, অসঙ্গত, অভদ্র, অনন্য, অগম্য ইত্যাদি।

সঠিক অনুচ্ছেদ শিরোনাম কোনটি?
titleA. উপপদ তৎপুরুষ সমাস
titleB. তৃতীয়া তৎপুরুষ সমাস
titleC. পঞ্চমী তৎপুরুষ সমাস
titleD. নঞ্ তৎপুরুষ সমাস
উত্তর: titleD
১৯২৭ সালে নর্দাম্পটনশায়ারের অধিনায়ক মনোনীত হন ও ১৯৩১ সাল পর্যন্ত এ দায়িত্বভার সফলতার সাথে পালন করেন। কাউন্টি দলটির পক্ষে ১৯৩৯ সাল পর্যন্ত খেলা চালিয়ে যান। দশ মৌসুমে সহস্রাধিক রান ও শতাধিক উইকেট লাভে সক্ষমতা দেখান। ফ্রেডি ব্রাউনের সাথে দুইজনের একজনরূপে দুইটি পৃথক দলের পক্ষে এ সাফল্য পান। তবে একবারই বোলার হিসেবে চমৎকার মৌসুম কাটান। ১৯২৮ সালে ২০.১৫ গড়ে ১৯২৮ রান তুলেন তিনি।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. কাউন্টি ক্রিকেটে অংশগ্রহণ
titleC. অর্জনসমূহ
titleD. আন্তর্জাতিক ক্রিকেট
উত্তর: titleC
১৯৮০ সালে আফগানিস্তানের টেলিভিশন নেটওয়ার্কে দরিয়ার টেলিভিশন আত্মপ্রকাশের পর থেকে তিনি দুই ডজনেরও বেশি অ্যালবাম প্রকাশ করেছেন। তিনি আসাদ বাঁদিয়ের সাথে "গোরোহ-ই-বরন" (অর্থ "বৃষ্টি ব্যান্ড") নামে একটি ব্যান্ড প্রতিষ্ঠিত করেন , যা ১৯৮০ সালে সব থেকে বহুল পরিচিত আফগান ব্যান্ডের অন্তর্ভুক্ত হয়ে যায়। তাঁর পুরো কেরিয়ার জুড়ে দরিয়া প্রবাসে গাওয়া অ্যালবামের প্রায় ২০ মিলিয়ন কপি বিক্রি করে প্রশংসিত হয়েছেন। যার মধ্যে অনেকগুলো সোভিয়েত-আফগান যুদ্ধ এবং তিনি যুদ্ধবিধ্বস্ত জাতির পরিণতিতে ঘটে যাওয়া দুর্ভাগ্য নিয়ে কাজ করেণ। বেশিরভাগ সংগীতের লক্ষ্য আফগানদের তাদের দেশে শান্তি ও ঐক্য আনতে সহায়তা করা এবং জাতীয় ঐক্য মূলমন্ত্র নিয়ে কাজ করেণ।

তিনি তার "সালাম আফগানিস্তান" অ্যালবাম ২০০৩ সালে মার্চ এবং ২০০৪ সালে মিউজিক ভিডিওগুলোর একটি ডিভিডি প্রকাশ করেছিলেন।

২০০৬ সালের সেপ্টেম্বরে, জার্মান সংগীতশিল্পী পিটার মাফয়ের সহযোগিতায় মাফয়ের অ্যালবাম "বেজেগুনজেন - এইন অ্যালিয়ানজ ফার কিন্ডারের" অংশ হিসাবে "দরিয়ার" নতুন একক সালামালেক প্রকাশিত হয়েছিল। এটি ছিল দরিয়ার প্রথম রক গান।

২০০৭ এর আগস্টে, দরিয়া তার নতুন অ্যালবাম "এইচএ!" শেষ করেছেন এবং আফগানিস্তানে মুক্তি পেয়েছিল, এরপরে ২০০৮ সালের মার্চ মাসে জার্মানিতে মুক্তি পায়। এইচএ অ্যালবাম থেকে তাঁর গান দোহেল বেজন (নাজদেক শোদন) ভিডিওটির ২০০৮ সালের ফেব্রুয়ারিতে আফগানের জাতীয় টেলিভিশনে প্রিমিয়ার হয়েছিল। সেই বছরের পরে, দরিয়ার নতুন অ্যালবাম "ইয়াহু" প্রকাশিত হয়েছিল।


সঠিক অনুচ্ছেদ শিরোনাম কোনটি?
titleA. চলচ্চিত্রের তালিকা
titleB. প্রাথমিক এবং ব্যক্তিগত জীবন
titleC. পেশা
titleD. ডিস্কোগ্রাফি
উত্তর: titleC
২০০৪ সালের জানুয়ারিতে গামিদিপুন্ডি থেকে এআইএডএমকে বিধানসভা কেন্দ্রীয় নেতা সুদর্শনসনা হত্যার পর বাওয়ারিয়া অপরাধীদের বিরুদ্ধে অভিযান শুরু হয়। তামিলনাড়ু, কর্ণাটক ও অন্ধ্রপ্রদেশের জাতীয় সড়কের কাছাকাছি ধনী বাড়িতে যখন সশস্ত্র ডাকাতরা হামলা দিচ্ছিল, তখন তামিলনাড়ুর মুখ্যমন্ত্রী জয়ললিতা জয়রাম অপরাধীদের বিরুদ্ধে কঠোর ব্যবস্থা নেওয়ার নির্দেশ দিয়েছিলেন। পুলিশের মহাপরিচালক এস আর জঙ্গীদ ও অতিরিক্ত মহাপরিচালক সঞ্জয় অরোরা তদন্তের জন্য একটি দলকে নেতৃত্ব দেন।
তদন্ত শুরু হওয়ার কয়েকদিন পরে দলটি মোডাস অপারেন্ডির সাথে গ্যাংয়ের আঙুলের ছাপ মেলান।তারা ধারণা করেছিল যে ভারতের বিভিন্ন অংশে খুনগুলো একই গোষ্ঠীর দ্বারা পরিচালিত হয়েছিল। দলটি উত্তরপ্রদেশ পুলিশ ও কেন্দ্রীয় গোয়েন্দা সংস্থার সমন্বয়ে গঠিত হয়েছিলো।
সঠিক অনুচ্ছেদ শিরোনাম কোনটি?
titleA. ইতিহাস
titleB. চলচ্চিত্রে
titleC. তদন্ত
titleD. গ্রেফতার
উত্তর: titleC
এটি সেবা প্রকাশনী থেকে প্রকাশিত প্রথম সিরিজ বা গ্রন্থমালা। ১৯৬৪ খ্রিস্টাব্দের জুন মাসে প্রকাশনা শুরু হয়। প্রধান লেখক কাজী আনোয়ার হোসেন। তবে শেখ আবদুল হাকিমও কয়েকটি বই লিখেছেন। সেবা প্রকাশনী প্রকাশিত প্রথম বই কুয়াশা-১ এবং বর্তমানে প্রকাশিত শেষ বই কুয়াশা-৭৮। এ সিরিজে মোট ৭৮টি বই বের হয়েছে। পরবর্তীতে মোট ২৫টি ভলিউমে সকল বই পুনঃপ্রকাশ করা হয়। ভলিউমের বাইরে কিলার, হলুদ মৃত্যু, হাঙ্গর অন্যতম বই। এই সিরিজ বর্তমানে বন্ধ। তবে মাসুদ রানা সিরিজের বই ‘সেই কুয়াশা’ এবং ‘বাউন্টি হান্টার’ এ কুয়াশার উপস্থিতি রয়েছে।

সঠিক অনুচ্ছেদ শিরোনাম কোনটি?
titleA. কিশোর ক্লাসিক সিরিজ
titleB. সেবা রোমান্টিক সিরিজ
titleC. প্রধান চরিত্রসমূহ
titleD. কুয়াশা সিরিজ
উত্তর: titleD
১৯৪১ খ্রিষ্টাব্দে ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো চতুর্দশ দলাই লামার সহকারী শিক্ষক ও ১৯৫৩ খ্রিষ্টাব্দে কনিষ্ঠ শিক্ষক বা য়োংস-'দ্জিন () হিসেবে দায়িত্ব লাভ করেন। ১৯৫৪ খ্রিষ্টাব্দে চতুর্দশ দলাই লামার মাও সে তুংয়ের সঙ্গে সাক্ষাতকালে তিনি তাকে সঙ্গ দেন এবং ১৯৫৯ খ্রিষ্টাব্দে দুইজনে একসঙ্গেই ভারত পালিয়ে যান। ভারতে তিনি বক্সা, ডালহৌসি, ধর্মশালা, বুদ্ধগয়া ও কর্ণাটকের তিব্বতী উদ্বাস্তুদের শিক্ষাদান করেন। তিনি ফ্রান্স, ইংল্যান্ড, জার্মানি প্রভৃতি বিভিন্ন ইউরোপীয় দেশে যাত্রা করে ধর্মশিক্ষা প্রদান করেন। ১৯৬৬ খ্রিষ্টাব্দের ইউরোপ যাত্রায় তিনি চতুর্দশ দলাই লামার নির্দেশে ভাটিক্যান সিটি যাত্রা করে পোপ ষষ্ঠ পলের সঙ্গে সাক্ষাত করেন।

সঠিক অনুচ্ছেদ শিরোনাম কোনটি?
titleA. রচনা
titleB. পরবর্তী জীবন
titleC. জন্ম ও পরিবার
titleD. শিক্ষা
উত্তর: titleB
এটি একটি ছোটো আকারের পেঁচা। এরা লম্বায় এবং এদের পাখনার দৈর্ঘ্য কিন্তু লিটল পেঁচাদের মতোন বড় নয়। দেহের ওজন হয় । এদের মাথার পাশের থেকে ছোটো ছোটো দুটো কানের অংশ বাইরে বেরিয়ে থাকে। এদের গায়ের রঙ প্রধানত হয় ধূসর রঙের এবং এদের মুখের রঙটা আরোও মলিন হয়ে যায়। এই প্রজাতির লম্বা সরু পাখনার উপর বিশেষ উড়ানের ক্ষমতা রয়েছে যা তাদের পরিযানকে সাহায্য করে।
সঠিক অনুচ্ছেদ শিরোনাম কোনটি?
titleA. বর্ণনা
titleB. বিন্যাস
titleC. ব্যবহার
titleD. খাদ্য
উত্তর: titleA
৭ আগস্ট ২০১৭ তারিখে উত্তর বারিধারা স্পোর্টিং ক্লাবের সাথে দলটি নিজেদের প্রথম পেশাদার স্বীকৃতিপ্রাপ্ত ম্যাচ খেলে। সে ম্যাচে রিপন বিশ্বাস ক্লাবের সর্বপ্রথম গোলটি করেন। ১৮ আগস্ট ২০১৭ তারিখে নোফেল স্পোর্টিং ক্লাবের বিপক্ষে নিজেদের সর্বপ্রথম জয় পায়। ২০১৭ বাংলাদেশ চ্যাম্পিয়নশিপ লীগ চ্যাম্পিয়ন হওয়ায় ক্লাবটি ২০১৮-১৯ বাংলাদেশ ফুটবল প্রিমিয়ার লীগে খেলার যোগ্যতা অর্জন করে। প্রতিযোগিতায় অধিনায়ক কাঞ্চন দ্বিতীয় সর্বোচ্চ ১১ টি গোল করেন। ১১ নভেম্বর ২০১৭ তারিখে তাদের প্রথম ঘরোয়া শিরোপাটি হস্তান্তর করা হয়।
সঠিক অনুচ্ছেদ শিরোনাম কোনটি?
titleA. ইতিহাস
titleB. মাঠ
titleC. ২০১৭-১৮ মৌসুম
titleD. প্রধান কোচের পরিসংখ্যান
উত্তর: titleC
১৯২৩ খ্রীষ্টাব্দের নভেম্বর মাসে ঢাকা থেকে কলকাতায় এসে গোবিন্দ ঘোষাল লেনের একটি মেসে থাকার সময় ঘরের জানলার ফাঁকে একটি পোস্টকার্ড আবিষ্কার করেন। চিঠিটা পড়তে পড়তে তার মনে দুটো গল্প আসে। সেই রাতেই গল্পদুটো লিখে পরদিন পাঠিয়ে দেন জনপ্রিয় পত্রিকা প্রবাসীতে। ১৯২৪ সালের মার্চে "প্রবাসীতে" 'শুধু কেরানী' আর এপ্রিল মাসে 'গোপনচারিণী' প্রকাশিত হয়, যদিও সেখানে তার নাম উল্লেখ করা ছিল না। সেই বছরেই "কল্লোল" পত্রিকায় 'সংক্রান্তি' নামে একটি গল্প বেরোয়। এরপর তার মিছিল এবং পাঁক(১৯২৬) নামে দুটি উপন্যাস বেরোয়। পরের বছর "বিজলী" পত্রিকায় গদ্যছন্দে লেখেন 'আজ এই রাস্তার গান গাইব' কবিতাটি।

প্রেমেন্দ্র মিত্রের প্রথম কবিতার বই ‌'প্রথমা' প্রকাশিত হয় ১৯৩২ সালে। বৈপ্লবিক চেতনাসিক্ত মানবিকতা তার কবিতার প্রধান বৈশিষ্ট্য। প্রথম জীবনে তার ছোটোগল্পের তিনটি বই বেরোয় - 'পঞ্চশর', 'বেনামী বন্দর' আর 'পুতুল ও প্রতিমা'। মানুষের সম্পর্কের ভাঙ্গা গড়া, মনের জটিলতা, মধ্যবিত্ত ও নিম্নবিত্তের ব্যাথা বেদনার কথা প্রকাশে প্রেমেন্দ্র মিত্র ছিলেন স্বকীয়তায় অনন্য।

সঠিক অনুচ্ছেদ শিরোনাম কোনটি?
titleA. উপন্যাস
titleB. মৃত্যু
titleC. সাহিত্যকর্ম
titleD. কল্পবিজ্ঞান সাহিত্য
উত্তর: titleC
এই প্রকল্পটি এনজিও দূত স্বাস্থ্য কেন্দ্র (ডিএসকে) এবং ইউকে থেকে পানি এইড এর সহায়তায় কমিউনিটি-ভিত্তিক সংস্থাগুলির মাধ্যমে বিভিন্ন এলাকায় সরবরাহ করে। এরা প্রাথমিকভাবে পানি সংযোগ প্রদান করতে অস্বীকার করে, কারণ বস্তিবাসীরা পানির বিল পরিশোধ করতে পারবে না বা সক্ষম হবে না। ডিএসকে, যা স্বাস্থ্য বিষয়গুলির উপর তার পূর্ববর্তী কাজের কারণে বস্তুতে সম্প্রদায়-ভিত্তিক সংগঠনগুলি জানত, সম্প্রদায়টি অর্থ প্রদান করতে ব্যর্থ হলে আর্থিক গ্যারান্টি প্রদান করে। যে ভিত্তিতে, ইউটিলিটি জল পয়েন্ট প্রদান সম্প্রদায়গুলি তাদের বিলগুলি সময়মত পরিশোধ করে, যাতে গ্যারান্টিটি কখনও বলা না হয়। ২০০৮ সাল থেকে, ইউটিলিটি একটি গ্যারান্টি প্রয়োজন ছাড়া জলাভূমিতে পানি প্রদান করে।

ঢাকার মিরপুর এলাকায় এশীয় উন্নয়ন ব্যাংক থেকে অর্থায়নে ছোটো-বোরো নর্দমা সিস্টেমের জন্য একটি পাইলট প্রকল্প কয়েক বছর আগে বাস্তবায়িত হয়েছিল। এই পরিকল্পনা চালু করা হয় নি এবং এখন সম্পূর্ণভাবে বন্ধ।

সঠিক অনুচ্ছেদ শিরোনাম কোনটি?
titleA. নিম্ন শুল্ক এবং খরচ কমানো
titleB. সাফল্য
titleC. ইতিহাস
titleD. দরিদ্র পর্যায়
উত্তর: titleD
বিভিন্ন স্থানিক ও অস্থায়ী মাপনীগুলিতে বিভিন্ন ভূতাত্ত্বিক প্রক্রিয়া প্রাধান্য পায়। তদুপরি, যে প্রক্রিয়াগুলির উপর প্রক্রিয়াটি নিবিষ্ট হয় তার মাপনীগুলি জলবায়ু বা প্লেট সঞ্চরণের মতো প্রভাবক শক্তির পরিবর্তনের জন্য প্রতিক্রিয়াশীলতায় বা অন্যথায় ভূমিরূপ নির্ধারণ করতে পারে। এই ধারণাগুলি বর্তমানে ভূমিরূপ অধ্যয়নের চাবিকাঠি।
ভুমিরূপ মাপনীগুলিকে শ্রেণিবদ্ধকরণে সহায়তা করার জন্য কিছু ভূমিরূপ বিশেষজ্ঞ নিম্নলিখিত বিভাগটি ব্যবহার করে থাকেন:


সঠিক অনুচ্ছেদ শিরোনাম কোনটি?
titleA. মাপনী
titleB. প্রক্রিয়া
titleC. বায়ুবাহিত প্রক্রিয়া
titleD. অন্যান্য বিষয়াবলীর সাথে সম্পর্ক
উত্তর: titleA
গোন্ধযাত্রার দিন ভক্তেরা কাঁশ, ও নল দ্বারা অস্থায়ী গৃহ নির্মাণ করেন। এক নির্দিষ্ট সময়ে গোবিন্দ মহাপ্রভুকে ভাজঘর থেকে গায়ন-বায়ন ও ঢুলি সমন্বিতে পূর্ব দুয়ার দিয়ে আনা হয়। গায়ন-বায়ন, ঢুলি ও ভক্ত সমবেত হয়ে গোবিন্দ মহাপ্রভুকে অস্থায়ী গৃহের সন্মুখে নিয়ে আসেন। প্রজ্বলিত গৃহের চারদিকে গোবিন্দ মহাপ্রভুকে ৭পাক ঘুরানো হয়। এই প্রথাকে মেজি পুওয়া বা মাগ পুওয়া বলা হয়। এই সময়ে ঢোল, খোল, ডবা, শংখ, ঘণ্টা ইত্যাদি বাজিয়ে হোলীগীত গাওয়া হয়। 
সঠিক অনুচ্ছেদ শিরোনাম কোনটি?
titleA. গোন্ধযাত্রা
titleB. ভরদৌল
titleC. উৎসবের বিবরন
titleD. উৎযাপনের নিয়ম
উত্তর: titleA
হৃদ রোগের জন্য অনেক কিছুই দায়ী : বয়স, লিঙ্গ, উচ্চ রক্তচাপ, উচ্চ লিপিড, ডায়াবেটিস ম্যালাইটাস, ধূমপান, অতিরিক্ত অ্যালকোহল গ্রহণ, পারিবারিক ইতিহাস, স্থূলতা, স্বল্প শারীরিক পরিশ্রম এবং বায়ু দূষণ । এক এক এলাকার জন্যে এক এক কারণ দায়ী হলেও সামগ্রিকভাবে এরা সকলেই হৃদ রোগের কারণ। তবে জীবন যাপনের ধরন পরিবর্তন, সামাজিক পরিবর্তন, ঔষধ সেবন এবং ঊচ্চ রক্তচাপ, উচ্চ লিপিড ও বহুমূত্র প্রতিরোধের মাধ্যমে হৃদ রোগের ঝুঁকি অনেকাংশে হ্রাস করা সম্ভব।

সঠিক অনুচ্ছেদ শিরোনাম কোনটি?
titleA. লক্ষণ
titleB. বয়স
titleC. ঝুকির কারণ
titleD. প্যাথোফিজিওলজি
উত্তর: titleC
যুদ্ধ শুরুর আগে থেকেই ব্রিটিশ এবং জাপানি গোয়েন্দা সংস্থা রাশিয়ার বিরুদ্ধে একে অপরকে সহায়তা করে আসছিল। যুদ্ধের সময় ব্রিটিশ মালয় ও চীনে অবস্থিত ব্রিটিশ ভারতীয় সেনাবাহিনীর স্টেশনগুলো প্রায়ই যুদ্ধ সম্পর্কিত বেতারবার্তা এবং টেলিগ্রাফ কেবল মাঝপথে রোধ করত এবং পাঠ করে জাপানিদের জানিয়ে দিতো। অপরদিকে জাপানিরা রাশিয়া সম্পর্কিত তথ্য ব্রিটিশদেরকে সরবরাহ করত। একজন ব্রিটিশ কর্মকর্তা জাপানি গোয়েন্দা সংস্থার 'আদর্শ মান' সম্পর্কে লিখেছিলেন। বিশেষত ব্রিটিশ এবং জাপানি গোয়েন্দা সংস্থা এ বিষয়ে প্রচুর প্রমাণ পায় যে, জার্মানি রাশিয়াকে এই যুদ্ধে সহযোগিতা করছে।

সঠিক অনুচ্ছেদ শিরোনাম কোনটি?
titleA. ব্রিটিশ-জাপানি গোয়েন্দা সহযোগিতা
titleB. বক্সার বিদ্রোহ
titleC. ঐতিহাসিক পটভূমি
titleD. ইয়ালু নদীর যুদ্ধ
উত্তর: titleA
কলেজ পড়াকালে ছাত্রদলের রাজনীতিতে জড়িয়ে পড়েন। কলেজের ছাত্র সংসদে নির্বাচনে অংশ নিয়ে জয়লাভ করেন। এরপর বিশ্ববিদ্যালয়ে ছাত্রদলের সক্রিয় রাজনীতি শুরু করেন। ৮৪ সালে বিশ্ববিদ্যালয় কমিটির আহ্বায়কের দায়িত্ব পান। ৮৬ সালে বিশ্ববিদ্যালয় কমিটির সভাপতির দায়িত্ব দেয়া হয় তাকে। ওই সময় ছাত্রদলের কেন্দ্রীয় কমিটির পরপর তিনবার সহ-সভাপতির দায়িত্ব পালন করেন। এছাড়া এরশাদ বিরোধী আন্দোলনে রাজশাহী বিশ্ববিদ্যালয়ে গুরুত্বপূর্ণ ভূমিকা পালন করেন তিনি। রাজপথে মিছিল-মিটিং সভা-সমাবেশে নেতৃত্ব দেন। ’৯২ সাল পর্যন্ত বিশ্ববিদ্যালয় কমিটির সভাপতির দায়িত্ব পালন করেন। ওই সময় রিজভী-হারুণ পরিষদে রাকসু নির্বাচনে অংশ নেন।

২০০৯ সালের দলের পঞ্চম জাতীয় কাউন্সিলে রাজশাহী বিভাগের সাংগঠনিক সম্পাদকের দায়িত্ব দেয়া হয় তাকে। এরপর ২০১৬ সালের দলের ষষ্ঠ জাতীয় কাউন্সিলের পর তাকে পদোন্নতি দেয়া হয়। নির্বাচিত হন দলের যুগ্ম মহাসচিব।

হারুনুর রশীদ ১৯৯৬ সালের ফেব্রুয়ারিতে ষষ্ঠ জাতীয় সংসদ নির্বাচন প্রথমবারের মত চাঁপাইনবাবগঞ্জ-৩ আসন থেকে সংসদ সদস্য হন। পরবর্তীতে ১৯৯৬ সালের জুনে সপ্তম, ২০০১ সালে অষ্টম ও ২০১৮ সালে একাদশ জাতীয় সংসদ নির্বাচনে বিএনপির মনোনয়নে সংসদ সদস্য নির্বাচিত হন। ২০০৮ সালে নবম জাতীয় সংসদ নির্বাচনে অংশ নিয়ে আব্দুল ওদুদের কাছে পরাজিত হন।

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. কারাদণ্ড
titleC. রাজনৈতিক জীবন
titleD. প্রারম্ভিক জীবন
উত্তর: titleC
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।

যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।

সঠিক অনুচ্ছেদ শিরোনাম কোনটি?
titleA. বিদ্যুৎ ও সংকেত ব্যবস্থা
titleB. স্টেশন
titleC. অবস্থান
titleD. ইতিহাস
উত্তর: titleA
বাবু ২০০০ সাল পর্যন্ত নিরবিচ্ছিন্নভাবে টেলিভিশন এবং থিয়েটারে কাজ করে গেছেন, কিন্তু তিনি থিয়েটার অভিনয় ছেড়ে দেন যখন তার টেলিভিশনের কাজে মাসে পচিশ দিন তিনি ব্যস্ত থাকছেন। ২০০০ এবং ২০০১ সালের মধ্যবর্তী সময়ে বাবু প্রথম আব্দুল্লাহ আল মামুনের সাথে কাজ করেন, মঞ্চ নাটক "বিহঙ্গ" নাটকে। এছাড়া বাবু তৌকির আহমেদ পরিচালিত "দারুচিনি দ্বীপ" (২০০৭) চলচ্চিত্রে অভিনয় করেন। এই সিনেমার গল্পকার, সংলাপ রচয়িতা ও চিত্রনাট্যকার হলেন হুমায়ূন আহমেদ।

সঠিক অনুচ্ছেদ শিরোনাম কোনটি?
titleA. শৈশব
titleB. সঙ্গীত
titleC. টেলিভিশন (১৯৮৯-১৯৯৯)
titleD. টেলিভিশনে সাফল্য ও চলচ্চিত্রে আগমন (২০০০-২০১০)
উত্তর: titleD